Diari Oficial de la Generalitat Valenciana


Sumari del DOGV 3214, del 31-03-1998 (1998/2451)

ACORD de 17 de març de 1998, del Govern Valencià, pel qual s’autoritza la inclusió d’un projecte financer que done cobertura pressupostària a l’ampliació del Fons Social de l’ens públic Radiotelevisió Valenciana per a 1998, per import de 5.871.198.453 de pessetes.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3214

Data del DOGV
:   31-03-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/2451


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 17 de març de 1998, del Govern Valencià, pel qual s'autoritza la inclusió d'un projecte financer que done cobertura pressupostària a l'ampliació del Fons Social de l'ens públic Radiotelevisió Valenciana per a 1998, per import de 5.419.067.679 de pessetes. [1998/Q2451]
  
El Govern Valencià, en la reunió del dia 17 de març de 1998, adoptà l'acord següent:
  
L'ens públic Radiotelevisió Valenciana, per manament de la llei de creació d'aquesta, gestiona els serveis públics de televisió i radiodifusió, a través de les mercantils Televisió Valenciana, SA, i Ràdio Autonòmica Valenciana, SA, de les quals té la titularitat de les accions que representen la totalitat del seu capital, desemborsat íntegrament per la Generalitat Valenciana.
  
Atesa la situació de desequilibri financer per la qual travessen aquestes societats en els últims exercicis, que ha provocat una disminució en els fons propis consolidats de l'ens públic, el Govern Valencià, en la reunió de 24 de desembre de 1997, acordà augmentar el Fons Social de l'ens públic Radiotelevisió Valenciana en 8.525.264.318 de pessetes, amb la finalitat d'ampliar capital a la Televisió Autonòmica Valenciana, SA, amb el següent pla de desemborsaments:
  
- 8.551.624.967 de pessetes al desembre de 1997.
  
- 9.089.553.101 de pessetes al març de 1998.
  
- 9.507.632.134 de pessetes al juliol de 1998.
  
- 9.540.945.868 de pessetes al novembre de 1998.
  
Una vegada produïda l'ampliació de capital prevista per al desembre de 1997 i després de considerar que, d'acord amb el que disposa l'article 15 de la Llei 7/1984, de 4 de juliol, aquestes ampliacions han de ser subscrites en la totalitat per l'ens públic Radiotelevisió Valenciana, resulta necessària una nova ampliació del Fons Social que done cobertura al 75% restant.
  
Per tot això, i en virtut del que disposen els articles 17, 18 i 33.2 de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, a proposta del conseller d'Economia, Hisenda i Administració Pública, el Govern Valencià,
  
ACORDA
  
Primer
  
Autoritzar l'habilitació del capítol 8, «Actius financers», en el programa 462.10, Mitjans de Comunicació Social i Relacions Informatives, per un import de 8.923.666.094 de pessetes, amb la finalitat d'incloure un Projecte Financer 1246 Aportació al Fons Social de l'Ens Públic Radiotelevisió Valenciana, per a atendre el següent pla de desemborsaments:
  
- 9.349.486.458 de pessetes al març de 1998.
  
- 4.609.172.212 de pessetes al juliol de 1998.
  
- 9.030.493.167 de pessetes al novembre de 1998.
  
Segon
  
Per a finançar l'augment autoritzat al punt 1, s'autoritza incrementar el capítol IX, «Passius financers», del pressupost d'ingressos, per un import de 1.183.949.662 de pessetes.
  
València, 17 de març de 1998
  
El conseller secretari del Govern Valencià,